Diari Oficial de la Generalitat Valenciana


Sumari del DOGV 2458, del 27-02-1995 (1995/833970)

RESOLUCIÓ de 10 de febrer de 1995, de la Secretaria General de la Conselleria d'Administració Pública, per la qual es disposa la publicació de l'addenda al conveni de col·laboració de la Generalitat Valenciana amb el Ministeri d'Indústria i Energia (any 1993).
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2458

Data del DOGV
:   27-02-1995

Secció del DOGV
:   ALTRES DISPOSICIONS

Número del document
:   1995/833970


Data del document
:   10-02-1995

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 10 de febrer de 1995, de la Secretaria General de la Conselleria d'Administració Pública, per la qual es disposa la publicació de l'addenda al conveni de col·laboració de la Generalitat Valenciana amb el Ministeri d'Indústria i Energia (any 1993).   
Subscrita, després de la tramitació prèvia reglamentària, entre la Generalitat Valenciana i el Ministeri d'Indústria i Energia, el dia 10 d'octubre de 1994, una addenda al conveni de col·laboració de la Generalitat Valenciana i el Ministeri d'Indústria i Energia en matèria de seguretat minera, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada addenda, que ha quedat inscrita en el Registre de Convenis amb el número 0026/95, i que figura com a annex d'aquesta resolució  
.  
València, 10 de febrer de 1995.- El secretari general de la Conselleria d'Administració Pública.  
ANNEX  
Addenda al conveni de col·laboració de la Generalitat Valenciana amb el Ministeri d'Indústria i Energia (any 1993)  
Madrid, 18 d'octubre de 1994  
Reunits:   
D'una banda, Martín Sevilla Jiménez, com a Conseller d'Indústria, Comerç i Turisme, en nom i representació de la Generalitat Valenciana, per acord del Govern Valencià de 18 de juliol de 1994 i tenint en compte que en virtut del Reial Decret 1047/1984, d'11 d'abril, la Generalitat Valenciana té atribuïdes extenses competències en matèria de mineria.  
D'altra banda, Alberto Lafuente Félez, com a secretari general de l'Energia del Ministeri d'Indústria i Energia, fent ús de les atribucions que deté per delegació del Ministeri (OM de 30 de maig de 1991), Ministeri que manté competències exclusives en matèria d'explosius i de planificació i ordenació del sector miner.  
Exposen:   
Que l'estat, de conformitat amb el que establix l'article 149.1 de la Constitució té competència exclusiva en les matèries de foment i coordinació general de la investigació científica i tècnica (15.º), bases del règim miner i energètic (25.º) i règim de producció, comerç, tinença i ús d'armes i explosius (26.º), tenint atribuïdes les dites competències, quant a seguretat minera, el Ministeri d'Indústria i Energia.  
Que la Generalitat Valenciana, de conformitat amb el que establix l'Estatut d'Autonomia, ha assumit competències en les matèries de foment de la investigació científica (article 31.7) i d'execució de la legislació estatal sobre règim miner i energètic (article 32.5), havent efectuat els corresponents traspasos per mitjà del Reial Decret de Transferències en Matèria d'Indústria i Mines Núm. 1047/84, d'11 d'abril, i tenint atribuïdes les dites competències, en quant a seguretat minera, la Conselleria d'Indústria, Comerç i Turisme.  
Que ambdues administracions suscriviren en data 25 d'agost de 1993 un conveni de col·laboració sobre seguretat minera (BOE 17.01.94).  
Que l'apartat 6 establix que el conveni finalitzarà el 31.12.93.  
Que no ha sigut possible dur a terme en la totalitat els treballs prevists en el dit conveni.  
Acords:  
Per tot això, estableixen els següents acords:  
1.º El Conveni de Col·laboració subscrit entre la Generalitat Valenciana i la Secretaria General de l'Energia del Ministeri d'Indústria i Energia, amb data 25 d'agost de 1993, sobre Campanya de Seguretat Minera, serà prorrogat de manera que finalitzarà dins de 1994 i como a màxim aquesta pròrroga acabarà el 31 de desembre de 1994.  
2.º Per al finançament de 8.436.000 pessetes previst en la pròrroga d'aquest conveni, s'hi aplicarà per part de la Direcció General de Mines i Indústries de la Construcció, la partida pressupostària 741F-451. Per part de la Conselleria d'Indústria, Comerç i Turisme, al programa 722.10, capítol VI, projecte econòmic 1100.002, per a seguretat minera i fàbriques minerometalúrgiques. Participant-hi ambdues administracions al 50%  
3.º Les estipulacions establides en el Conveni de data 25.08.93 es mantindran en els mateixos termes.  
4.º Queda prorrogat el Conveni de data 25 d'agost de 1993 amb l'import de 8.436.000 i projectes contemplats en el dit conveni de 1993.  
Conselleria d'Indústria Comerç i Turisme: Martín Sevilla Jiménez  
Ministeri d'Indústria i Energia: Alberto Lafuente Félez